[{"text_idx": "#000003", "text": "Yr unig wybedyn yn yr ennaint o safbwynt Iwerddon oedd anaf i Tommy O'Donnell."}, {"text_idx": "#000004", "text": "Gadawodd asgellwr Ulster Andrew Trimble y cae yn gloff yn ystod yr hanner cyntaf, ac fe dynnwyd capten Cymru Scott Williams oddi ar y cae hefyd wedi anaf i'w bigwrn."}, {"text_idx": "#000005", "text": "Bydd y canlyniad yn golygu bod Iwerddon yn ail yn rhestr detholion y byd, gan oddiweddyd De Affrica."}, {"text_idx": "#000007", "text": "Cafodd y Cymry oedd am wneud argraff brynhawn anghyfforddus wrth i bac mwy profiadol Iwerddon chwarae'n well na phac y crysau cochion."}, {"text_idx": "#000008", "text": "Bydd hyd at ddeg ohonyn nhw'n colli eu lle yn y garfan yn ystod yr wythnos nesaf, tra bydd Schmidt yn diosg saith o'i chwaraewyr yntau cyn i Iwerddon wynebu'r Alban wythnos nesaf."}, {"text_idx": "#000010", "text": "Y tro diwethaf i'r timau gyfarfod, curodd Cymru Iwerddon 23-16 mewn gem wych yn Stadiwm y Mileniwm, pam seiliwyd buddugoliaeth y Cymry ar waith di-ildio'r amddiffyn."}, {"text_idx": "#000011", "text": "Roedd yr ymdrech hon yn gyferbyniad llwyr, gydag Iwerddon yn manteisio ar fylchau ar gyrion y sgarmes a'r sgrym."}, {"text_idx": "#000013", "text": "Wedi cyfnod cynnar o bwysau gan y Cymry daeth hanner awr o oruchafiaeth a thri chais gan y Gwyddelod cyn i Hibbard dirio. Bu bron i Eli Walker gael cais arall i Gymru cyn yr egwyl ond byrhoedlog fu adfywiad y Cymry wrth i'r eilydd Zebo sgorio wedi i Ross Moriarty gael cerdyn melyn am dacl uchel ar asgellwr Munster."}, {"text_idx": "#000014", "text": "Sgoriodd Felix Jones hefyd cyn i berfformiad Cymru daro tant, ond roedd y gem eisoes wedi ei cholli."}]